Раионк аԥсҭазаараҟынтә: Харчлаа Тҟәарчалтәи азауад "Зариа" иахьа аусура иазкны
Тҟәарчалтәи азауад "Зариа" аиҳабы Вахтанг Харчлаа арадио Sputnik аефир аҟны араионтә рубрика аҳәаақәа ирҭагӡаны еиҭеиҳәеит шаҟаҩы иахьазы аус руа, хадаратәла рнапы злаку.
Иахьазы аҳәынҭқарра ахьӡала ауаа иранаршьо амедалқәеи аорденқәеи ахьыҟарҵо Тҟәарчалтәи азауад "Зариа" аҟны ауп. Аҿаҵатәы еснагь ирымам, аха ааигәа ироуит, ҩымзҟа иадхалоит уи. Азауад аҟны 35-ҩык аус руеит иҳәеит уи аиҳабы. Аԥсны Аџьынџьтәылатә еибашьра ҟалаанӡа аусуцәа рхыԥхьаӡара 1000-ҩык рҟынӡа инаӡон, урҭ рахьтә 600-ҩык аҭыԥҳацәа ракәын иҳәеит Харчлаа.
Азауад аиҳабы убасгьы еиҭеиҳәеит иарбан проекту аԥсҭазаара иаладырҵәарц ргәы иҭоу.
Аицәажәара шәаҳар шәылшоит аудиофаил аҟны.